39. ΑΠΟΦΑΣΙΣ ΥΠΟΥΡΓΟΥ ΣΥΓΚΟΙΝΩΝΙΩΝ Αριθ. 91061/2519 της 15/26 Σεπτ. 1967 (ΦΕΚ Β΄ 594) Περί απαλλαγής της καταβολής παραβόλου και παντός τέλους των πάσης κατηγορίας διανομέων δια την έκδοσιν αδείας ικανότητος οδηγήσεως δικύκλων ή τρικύκλων. Έχοντες υπ’ όψιν: 1)Τας διατάξεις του Α.Ν. 65/1967 «περί τροποποιήσεως, συμπληρώσεως και κωδικοποιήσεως εις ενιαίον κείμενον των διατάξεων των Α.Ν. 4/1967 και 19/1967 περί αποκαταστάσεως ευρυθμίας εις την λειτουργίαν των Δημοσίων Υπηρεσιών, Ν.Π.Δ.Δ. κλπ.». 2)Την υπ’ αριθ. 50324/991/7.7.67 κοινήν απόφασιν του Αντιπροέδρου της Κυβερνήσεως και των Υπουργών επί των Οικονομικών και επί των Συγκοινωνιών «περί διατηρήσεως Συμβουλίων και Επιτροπών της Γενικής Διευθύνσεως Ταχυδρομείων, ως και καταργήσεως ετέρων». 3)Την διάταξιν του άρθρ. 3 παρ. 2 του Ν.Δ. 4572/ 1966 «περί αντιμετωπίσεως αναγκών της Ταχ. Υπηρεσίας». 4)Το υπ’ αριθ. 870/60 Β.Δ/μα «περί οργανισμού της Γενικής Διευθύνσεως Ταχυδρομείων». 5)Την ανάγκην χρησιμοποιήσεως μηχανοκινήτων μέσων και υπό των πάσης κατηγορίας Ταχ. διανομέων, δια την ομαλήν διεξαγωγήν της υπηρεσίας, αποφασίζομεν: Εγκρίνομεν όπως οι πάσης κατηγορίας ταχ. διανομείς, απαλλάσσωνται της καταβολής παραβόλου και παντός τέλους υπέρ του Δημοσίου ή τρίτων, δια την έκδοσιν αδείας ικανότητος οδηγήσεως δικύκλων ή και τρικύκλων μηχανοκινήτων οχημάτων εφ’ όσον αύτη θέλει χρησιμοποιηθή αποκλειστικώς δια την εξυπηρέτησιν των αναγκών της Ταχυδρομικής Υπηρεσίας. 